Operación Camarón aterra a la Terrassa d’Estiu
2025-07-24

La programació de la Terrassa d’Estiu de Burjassot segueix endavant conforme avança el mes de juliol i si, a meitat setmana, els més menuts gaudiran amb les noves aventures de Spirit- Indomable, amb l’arribada del cap de setmana aterrarà a l’Auditori de la Casa de Cultura “Operación Camarón”, la primera gran estrena espanyola de l’estiu. La comèdia espanyola d’acció tindrà les seues projeccions, del 9 a l’11 de juliol, a les 22:30h.

Dirigida per Carlos Therón (Lo dejo cuando quiera, Es por tu bien) i protagonitzada per Julián López i Natalia de Molina, Operación Camarón narra la història de Sebas, un policia nobel que és triat per a una perillosa missió: s’haurà d’infiltrar com a teclista de “Los Lolos”, un grup de flamenc-trap que tocarà en les noces de la filla d’un perillós traficant local.

Com és habitual, les entrades per a gaudir de les estrenes de la Terrassa d’Estiu, a un preu únic de quatre euros, i es podran adquirir telemàticament en CINE TÍVOLI. La taquilla de l’Auditori obrirà aproximadament una hora abans de l’inici de les projeccions.